Ombudsmanden offentliggør løbende visse udtalelser på ombudsmanden.dk og i ombudsmandens database i Retsinformation. For 2016 drejede det sig om følgende udtalelser (Udtalelserne er anført under de ministerområder mv., hvor kompetencen i sagerne lå ved årets udgang).:\nOmbudsmanden udtalte, at Arbejdsskadestyrelsens stigende sagsbehandlingstider i erhvervsevnetabssager siden 2012 ikke var tilfredsstillende, og bad Beskæftigelsesministeriet om underretning om, hvordan det gik med at nedbringe sagsbehandlingstiderne.\nb. Børne- og Socialministeriet\nOmbudsmanden fandt, at det var uklart, om der efter servicelovens § 133 var klageadgang for værger mfl. i sager, hvor en kommune havde afvist at anvende magt, og orienterede derfor ministeriet og Folketinget om sagen.\nc. Energi-, Forsynings-og Klimaministeriet\nIngen udtalelser på Energi-, Forsynings- og Klimaministeriets sagsområde er offentliggjort i 2016.\nIkke kritik af et afslag på dataudtræk, da sammenstilling og anonymisering ikke kunne foretages ved få og enkle kommandoer. Finansielle nøgleoplysninger var omfattet af særlig tavshedspligt og skulle derfor anonymiseres.\nOplysninger om rent faktuelle forhold eller om noget, der allerede er sket eller besluttet, skal som udgangspunkt ekstraheres. Det gjaldt også ministeriernes implementeringsplaner i forbindelse med udflytning af statslige arbejdspladser.\nEn undersøgelse rejst på ombudsmandens eget initiativ af ministeriernes brug af ministerbetjeningsreglen i offentlighedslovens § 24 og meroffentlighedsprincippet i offentlighedslovens § 14.\nModerniseringsstyrelsen kunne afslå dataudtræk fra styrelsens indkøbsdatabase, under henvisning til at det var for ressourcekrævende at afklare, om udtrækket indeholdt oplysninger omfattet af offentlighedslovens §§ 19-35.\nFinansministeriet kunne undtage tilbud afgivet i forbindelse med salg af aktier i DONG fra aktindsigt efter offentlighedslovens § 30, nr. 2. Ombudsmanden kritiserede afgørelsens udformning.\nUdtalelser fra forsvarschefen om at afskedige ansatte, der ytrede sig illoyalt på sociale medier, var i strid med offentligt ansattes ytringsfrihed.\nOmbudsmanden henstillede, at ministeriet overvejede tiltag ud over dem, der allerede var taget, så ansatte ikke afstod fra at ytre sig.\nTilbagekaldelse af en udgangstilladelse kræver en konkret vurdering af risikoen for misbrug af tilladelsen. Det var en fejl, at bestridte oplysninger i sagen ikke var undersøgt ved en udtalelse fra personalet og/eller videoovervågningsmateriale.\nDet kunne ikke kritiseres, at Justitsministeriet afslog aktindsigt i dokumenter, der forventedes at indgå i en kommende undersøgelseskommissions arbejde.\nIkke kritik af, at Direktoratet for Kriminalforsorgen havde undtaget oplysninger om sikkerhedsmæssige forhold i et fængsel fra aktindsigt ud fra hensynet til de ansattes og de indsattes sikkerhed.\nDirektoratet for Kriminalforsorgen ændrede efter varslet henstilling fra ombudsmanden regler om anvendelse af magt og sikringsmidler i kriminalforsorgens pensioner.\nTilsynsbesøg i to detentioner afdækkede mangler i politiets dokumentation.\nJustitsministeriet var berettiget til at afslå at behandle en aktindsigtsanmodning fra en journalist, med henvisning til at en behandling ville nødvendiggøre et uforholdsmæssigt ressourceforbrug.\nEt dokument, der indgik i grundlaget for regeringsdannelsen, kunne undtages fra aktindsigt efter offentlighedslovens § 33, nr. 5, om beskyttelse af væsentlige hensyn til bl.a. offentlige interesser, hvor hemmeligholdelse efter forholdets særlige karakter er påkrævet.\nRigspolitiet mente ikke, at en politimand kunne fortryde sin accept af en stilling. Ombudsmanden henstillede, at politimanden fik fri proces til domstolsprøvelse, da mest talte for, at sagen skulle vurderes efter en lempelig praksis, Højesteret havde.\nLedelsen af et arresthus burde efter oplysningsprincippet og en række internationale normer og standarder for undersøgelse af oplysninger om mishandling af frihedsberøvede personer have undersøgt en sag om en mulig ulovlig magtanvendelse nærmere.\nUdlændinge i Vridsløselille var låst inde i små fængselsceller næsten døgnet rundt og havde bl.a. meget begrænsede muligheder for aktivitet. Efter tilsynsbesøg fra ombudsmanden blev forholdene forbedret væsentligt.\nIngen udtalelser på Kirkeministeriets sagsområde er offentliggjort i 2016.\nDR’s praksis med normalt at friholde sine medarbejdere for omkostninger (herunder bøder, erstatning og sagsomkostninger), som de bliver pålagt i forbindelse med sager anlagt mod dem for forhold udført i tjenesten, var lovlig.\nDR kunne tilbageholde overordnede budgetoplysninger om P1’s programvirksomhed. DR havde lagt vægt på hensynene bag radio- og fjernsynslovens § 86, stk. 1, herunder særligt hensynet til DR’s uafhængige stilling og til DR’s konkurrencemæssige position.\nj. Miljø- og Fødevareministeriet\nNatur- og Miljøklagenævnet gav afslag på aktindsigt i et internt dokument. Ombudsmanden fandt, at der efter afvejningsreglerne i miljøoplysningslovens § 2, stk. 3, burde gives aktindsigt i dokumentet.\nLandsskatteretten kan behandle klager over SKATs svar på indsigelser mod pålagte rykkergebyrer i inddrivelsessager, da svarene er afgørelser i forvaltningslovens forstand. Det er derimod ikke en afgørelse, når SKAT pålægger et rykkergebyr.\nIkke kritik af, at Nationalbanken overlod det til Skatteministeriet at træffe afgørelse om aktindsigt i dokumenter, der også indgik i en lovgivningssag i ministeriet.\nKorrespondance mellem ministeriet og Kammeradvokaten om bistand til udtalelse til ombudsmanden i relation til en sag om "niveausager" på ejendomsvurderingsområdet kunne ikke undtages fra aktindsigt, med henvisning til at retssag var en nærliggende mulighed.\nIngen udtalelser på Statsministeriets sagsområde er offentliggjort i 2016.\nm. Sundheds- og Ældreministeriet\nOmbudsmanden fandt det uheldigt, at en afgørelse om aktindsigt i en patientjournal blev truffet efter tidligere gældende regler, og kritiserede, at vejledning om aktindsigt mv. i helbredsoplysninger ikke stemte overens med gældende ret.\nn. Transport-, Bygnings-og Boligministeriet\nIkke kritik af afslag på aktindsigt i datamaterialet, som lå til grund for listen over særligt udsatte boligområder (ghettolisten), da materialet måtte anses for at være tilvejebragt som grundlag for udarbejdelse af offentlig statistik.\nHjemlen til at gennemføre dele af køreuddannelsen ved selvstudium. Regelgrundlaget havde været fejlagtigt anvendt.\nTrafik- og Byggestyrelsen sendte breve i en bilsyns- sag, herunder bødeforelæg, via Offentlig Digital Post. Det fulgte ikke af god forvaltningsskik, at de også burde være sendt med fysisk post, eller at styrelsen skulle sikre sig, at de var læst.\nRigspolitiet og Bygningsstyrelsen kunne ikke på det foreliggende grundlag afslå aktindsigt i en række oplysninger vedrørende en ny politiskole/et nyt uddannelsescenter i det vestlige Danmark.\nTilgængelighed for mennesker med bevægelseshandicap til et antal togstationer.\nBehandlingen af en sag om aktindsigt blev udsat, da de medarbejdere, der kendte til sagen, var på sommerferie. Myndigheder kan dog ikke "lukke ned" for behandlingen af visse aktindsigtsanmodninger, men må have et beredskab i ferien.\no. Uddannelses- og Forskningsministeriet\nDet gav grundlag for kritik, at partsrepræsentation i overensstemmelse med forvaltningslovens § 8 først blev mulig flere år efter idriftsættelsen af to digitale selvbetjeningssystemer på uddannelsesområdet.\nDokumenter vedrørende en beslutning om ikke at overdrage bygninger til selveje for et universitet kunne undtages fra aktindsigt efter ministerbetjeningsreglen i offentlighedslovens § 24, stk. 1. Der var ikke tale om en konkret afgørelsessag.\nDelvist afslag på aktindsigt i materialet udarbejdet af Udenrigsministeriet om det juridiske grundlag for Irak-krigen. Oplysninger til Udenrigspolitisk Nævn kunne undtages efter offentlighedslovens § 35.\nUdenrigsministeriet afslog at give en borger indsigt i navnet på en medarbejder ved en dansk repræsentation i udlandet. Ombudsmanden tog stilling til, om lokale samfundsmæssige forhold kunne have betydning for myndighedens vurdering.\nUdenrigsministeriet kunne afslå aktindsigt i vurderinger af terrortruslen mod Danmark afgivet af Center for Terroranalyse.\nq. Udlændinge- og Integrationsministeriet\nUdlændingemyndighedernes skærpelse af praksis for at tillægge klager over afslag på opholdstilladelse opsættende virkning havde ikke tilstrækkelig klart grundlag i lovgivningen.\nEn udlænding, der var på tålt ophold, fik fri proces til en retssag mod Udlændingestyrelsen, efter at ombudsmanden havde udtalt, at det var tvivlsomt, om det fortsat kunne kræves, at manden skulle opholde sig i Center Sandholm.\nIngen udtalelser på Undervisningsministeriets sagsområde er offentliggjort i 2016.\ns. Økonomi- og Indenrigsministeriet\nOmbudsmanden fandt ikke grundlag for at kritisere en kommunes afslag på aktindsigt i borgmesterens telefonregning. Det skyldtes, at det ikke var muligt at adskille oplysninger om privat brug af telefonen fra oplysninger om tjenstlig brug.\nKommuners lønsystemer skulle anses for at være databaser omfattet af offentlighedslovens § 11.\nAnkestyrelsen kunne ikke konkludere, at en kommune havde overholdt sin vejledningspligt over for en kvinde med psykiske handicap, da hun på et møde i kommunen trak sin ansøgning om førtidspension på det foreliggende grundlag tilbage.\nDer skulle ikke gives aktindsigt i e-mails i en mailboks, som Tilsynet havde koden til, men ikke umiddelbar adgang til. Mailboksen kunne sidestilles med en ekstern database, og dokumenterne var derfor ikke indgået til eller oprettet af Tilsynet.\nEn dansk statsborger, som havde bopæl i et andet EU-land, burde have fået den lovpligtige information om adgangen til at søge folkepension og burde stilles, som om der var givet vejledning.\nOffentlighedslovens § 11, stk. 1, 2. pkt., skal fortolkes sådan, at der i opgørelsen af en myndigheds ressourceforbrug kan medregnes tidsforbruget til de sagsbehandlingsskridt, som skal fastslå, om et dataudtræk indeholder oplysninger omfattet af §§ 19-35.\nEn myndighed burde have undersøgt en sag nærmere, inden den afviste sagen, med henvisning til at det var uklart, om myndigheden var rette klageinstans. Ombudsmanden henviste til pligten til videresendelse i forvaltningslovens § 7, stk. 2.\nAktindsigt i form af dataudtræk efter offentlighedslovens § 11 kunne ikke undlades med henvisning til offentlighedslovens § 33, nr. 5 (beskyttelse af væsentlige hensyn til private og offentlige interesser).\nt. Kommunale og regionale myndigheder\nEn kommune mindede institutionsledere om de ansattes loyalitetspligt, når de som privatpersoner debatterede deres arbejdsområde offentligt på Facebook. Ombudsmanden vurderede, at kommunens henvendelse var i strid med de ansattes ytringsfrihed.\nPå baggrund af et tilgængelighedstilsyn på en folkeskole kom ombudsmanden med en række anbefalinger om bl.a. tilgængelighed til legefaciliteter og faglokaler og fritagelse for undervisning.\nEn sag om opførelse af en gyllebeholder uden land- zonetilladelse var utilstrækkeligt oplyst. Sagsoplysningerne gav ikke mulighed for tilstrækkelig konkret at vurdere, om gyllebeholderen var erhvervsmæssigt nødvendig for ejendommens drift.\nEn kommune kunne ikke afskedige en social- og sundhedshjælper på grund af aktuelle samarbejdsproblemer eller væsentlig risiko for fremtidige samarbejdsproblemer. Tvivlsomt grundlag for tjenstlig samtale og særdeles kritisabel partshøring.\nSikringsafdelingen havde ikke hjemmel til at begrænse visse patienters mulighed for at købe usunde fødevarer. Ombudsmanden bad imidlertid myndighederne overveje, om Sikringsafdelingen havde tilstrækkelige muligheder for at hjælpe patienterne.\nAfgørelser om gensidig forsørgelsespligt var ugyldige, fordi de ikke var meddelt begge parter. Fejlen kunne ikke repareres ved efterfølgende at gøre begge parter bekendt med afgørelsen. Ombudsmanden henstillede til kommunen at genoptage sagerne af egen drift.\nEn kommune havde ikke hjemmel til at anvende fysisk magt, da et barn skulle flyttes fra sin plejefamilie til et andet anbringelsessted. Derudover stillingtagen til, om kravene om skriftlighed og notatpligt var opfyldt.\nUdlevering af relevante dele af handleplanen for et anbragt barn til botilbuddet skal også ske, hvis barnet er anbragt, før bestemmelsen om udlevering trådte i kraft.\nVæksthus Nordjylland er omfattet af ombudsmandens kompetence og af offentlighedsloven og forvaltningsloven.\nEfter et dødsfald på et bosted under magtanvendelse bad ombudsmanden Socialstyrelsen om at overveje, om myndighederne skal sikre, at der udarbejdes retningslinjer for magtanvendelse, og at personalet modtager uddannelse i anvendelse af magt.\nEn kommunes anvendelse af forebyggende indsatser over for børn og unge efter servicelovens § 11 i forhold til særlige foranstaltninger efter § 52 og kommunens sagsbehandlingstid på børnefaglige undersøgelser gav ombudsmanden anledning til kritik.\nu. Andre myndigheder mv. omfattet af ombudsmandens kompetence\nDet var et brud på offentligt ansattes ytringsfrihed at afskedige en gymnasielærer for i en e-mail til folketingsmedlemmer at kritisere skolens økonomiske dispositioner. Et brev fra skolen til de ansatte om loyalitetspligt var ikke retvisende i forhold til reglerne om ytringsfrihed.


Motip Stenslagsbeskyttelse får stadig topkarakter blandt forbrugerne der har købt den i varegruppen Stenslagsbeskyttelse. Du får også hele lovpligtige 14 dages returret med din pakke når du køber din vare. Du kan roligt gøre som rigtig mange andre har gjort før dig og købe din Motip Stenslagsbeskyttelse ved den velkendte shop DecoFarver.dk, der har forstået at have de rigtige varer på hylden. Det store vareudvalg giver en stor pulje af varer, og her finder mange det de leder efter, det kan jo passende være dette produkt. Købes der ind i online webshops kan priserne findes lavere end i butikker- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nNår du lader dig friste, og får købt nogle produkter online, giver de dig lidt bedre rettigheder, som du ikke nødvendigvis får i fysiske butikker. Du skal kunne returnere dine varer i 14 dage. efter du har købt dine varer, og du kan finde webshops der giver mere end de 14 dage, de er forpligtet til. En stor fordel for dig som forbruger er, at webshops har deres priser online, og priser og betingelser er let for dig at sammenligne, iblandt alle de shops der sælger det, du er ude efter. For at det ikke skal være løgn, kan du endda lave en prissammenligning når du sidder på toilettet med din mobiltelefon. Den helt stort fordel ved købe produkterne online er at slippe for, at skulle slæbe varerne hjem fra butikken. Online shoppen får Posten til at levere dine varer til din adresse, eller de kan blive sendt til din arbejdsplads, du skal bare huske at vælge den rigtige adresse. I onlineshoppen er der ingen kø så gå bare direkte til kassen, når du har fundet dine varer, og betal med det samme, så undgår du skrigende unger, der plager deres forældre om slik og søde sager.\n91 anmeldelser af Motip Stenslagsbeskyttelse


EUC Nordvest klar med nyt hovedforløb i digital handel - EUC Nordvest\nNordic Food College – Morsø Landbrugsskole søger faglært landmand\nEUC Nordvest søger kontorelev med speciale i administration\nEUC Nordvest klar med nyt hovedforløb i digital handel\n"Digital handel" er et helt nyt speciale på detailhandeluddannelsen, og allerede nu er EUC Nordvest – takket være et samarbejde med Skive College og Mercantec Viborg – klar til at optage de første elever.\nDet tager altid tid, når et nyt speciale skal introduceres og løbes igang, og ofte kan de forskellige merkantile uddannelsesinstitutioner først efter en rum tid samle elever nok til et helt hold. Den udfordring har EUC Nordvest, Skive College og Mercantec Viborg nu i fællesskab fundet en løsning på.\n- Vi vil gerne hurtigt i gang, så vi kan tilbyde det nye, attraktive speciale til de unge i vores markedsområder hurtigst muligt. Derfor har vi indgået et samarbejde omkring hovedforløbet, hvor vi ”deler” de obligatoriske fag imellem vores tre skoler, så eleverne tager to af de obligatoriske fag hos os, to hos Skive College og to hos Mercantec Viborg. Og samme model bruger vi i forhold til valgfagene for at sikre, at eleverne får det størst mulige udbud af relevante, valgfri specialefag. Det betyder, at eleverne vil få deres gang på alle tre skoler - der er dog tale om komprimerede forløb af få ugers varighed, og alle tre skoler har skolehjem tilknyttet, så det burde ikke give de store udfordringer for eleverne. De to første elever har da også allerede meldt sig klar, lyder det fra afdelingsleder Anne Mose fra EUX Business på EUC Nordvest.\nAnne Mose glæder sig over, at aftalen er kommet i stand, så de lokale detailelever, der ønsker at specialisere sig inden for digital handel, kan komme i gang med det samme frem for at skulle vente på, at EUX Business får samlet elever nok til et hold i Thisted eller Nykøbing. Men hun glæder sig bestemt også på de mange lokale e-handelsvirksomheders vegne, da de nu får mulighed for at få elever med særlige kompetencer på det digitale område og således også – på sigt – får mulighed for at få kompetente og specialiserede medarbejdere.\nDe lokale virksomheder skal med på vognen…\nEUX Business på EUC Nordvest udklækker ca. 20 GF2-elever til januar, så der er masser af potentielle elever til det nye speciale. Nu handler det om at sikre, at der også er lokale virksomheder, der står klar til at aftage eleverne.\n- Stifinder Erhverv påbegynder umiddelbart efter efterårsferien en virksomhedsrettet indsats. Vi skal have synliggjort over for de mange lokale virksomheder, der arbejder med digitalt salg af produkter og services til forbrugere eller andre virksomheder, at de kan styrke deres virksomhed, på det digitale område, ved at vælge en elev med speciale i digital handel. De får en elev, der er opdateret med den nyeste viden på området, og som har bredt kendskab til digitale forretningsmodeller, e-commerce, dataanalyse til SEO og Content Marketing med mere. Vores elever vil kunne bidrage til analyser af kundernes digitale købsadfærd, udvikling af digital markedsføring, optimering af webshoppens performance samt lager- og indkøbsoptimering med mere. Digital handel er et stort område, der kun bliver større i fremtiden, så det handler om at komme godt med fra start, og det er præcis det, vi prøver på at sikre med det nye speciale, fastslår Anne Mose.\nSamarbejdet med Skive College og Mercantec Viborg er tænkt som en midlertidig løsning, der skal køre indtil, de enkelte skoler har elever nok til at kunne oprette og køre egne hold.\nAf Sonja Gravesen den 18-10-2019


Jalas ESD indlægssål m/ mellemhøj svangstøtte\nAnatomisk udformet indlægssål med hæl- og svangstøtte. Specielt designet til personer med mellemhøj svang. En komfortabel indlægssål med god pasform og dobbelte støddæmpningszoner af Poron XRD. Sålen er perforeret fortil og er åndbar. Den har gode antistatiske egenskaber og er ESD godkendt. Sålen kan tilklippes hvis nødvendigt, så den passer skoen/støvlen.\nOpfylder kravene i henhold til IEC 61340-5-1 (ESD.)\nMateriale: Tekstil, blød E.V.A, dobbelte støddæmpningszoner af Poron XRD, Control bar af TPU, elektrisk ledende polyestertråd.\nJalas ESD indlægssål m/ lav svangstøtte\nJalas FX2 indlægssål m/ støddæmpning\nJalas ESD indlægssål m/ høj svangstøtte\nJalas FX2 vinter indlægssål m/ støddæmpning


2000 Personalegode beskattet -vildt skøn\nDen sociale dimension og domstolssager.\nStatsautoriseret revisor Otto Johansen, oktober 2000.\nDen omvendte bevisbyrde florerer i skattesager.\nHvorfor pålægger Landsretten en skatteyder at dokumentere en fast skattepraksis for skatteyderens opfattelse?\nSe mere om dette og kammeradvokaten\nNår Skatteministeriet ikke selv kan finde ud af hvilken lovhjemmel, der gælder, hvordan skal skatteborgeren så kunne?\nHvorfor skal der i det hele taget indføres omvendt bevisbyrde? Hvorfor skal skatteyderen betale skat efter en af Skatteministeriets fiktive opfattelse af markedsværdi? Hvorfor kan Danmark ikke finde ud af at beskatte af den værdi godet har for modtageren, sådan som man gør det i Frankrig og andre civiliserede lande.\nHvorfor pålægger Landsretten ikke Kammeradvokaten at dokumentere den af Kammeradvokaten og dermed Skatteministeriets påberåbte skattepraksis? Hvorfor skal lotteriparagraffen pludselig bringes i anvendelse?. Dette er åbenbar forskelsbehandling. Invalidepensionisten beskattes af en fiktivt højt sat værdi, således at der er endelig tale om ren konfiskation, medens Klasselotteriet og andre lotterier slipper med 15% beskatning?\nHvorfor tog Skatteministeriet ikke bekræftende til genmæle i stedet for unødigt at trætte retssystemet med en petitessesag? Hvorfor blev de øvrige lotterideltagere i virksomheden ikke beskattet som invalidepensionisten? (De bor ikke i Roskilde kommune)\nHvordan kan vi seriøst påtage os et socialt ansvar i virksomheden for ansatte og tidligere ansatte, når et "held" bliver konverteret til en ulykke? Hvordan kan de lærde i det hele taget komme frem til en værdi af en halv gris og lidt oksekød på kr. 4.225. Enhver der følger bare lidt med i noteringen kan se at en halv gris afregnes til 10 kr. kg, hvilket giver 350 Kr. En kvart ko løber op i lidt mere; 20 kr pr Kg * 75 kg. eller 1500 kr. i alt 1850 Kr.\nDet er jo kun dommerne ved de høje retter, der supplerer lønnen op med en indtægt af samme størrelse som den faste løn. Dette er ikke forundt almindelige borgere og invalidepensionister.\nInvalidepensionisten i Roskilde kommune havde arbejdet for sin tidligere arbejdsgiver i 15 år. Han fortsatte derfor som led i et socialt ansvar efter sin pensionering i den årlige julekomsammen. (Sådan som det i øvrigt sker i mange store virksomheder, der påtager sig et sådant ansvar, jeg tør ikke nævne deres navne).\nDer var 20 deltagere. Hvert år afholdes der lotteri over 8 halve grise og en ko til udlodning blandt de heldige vindere.\nInvalidepensionisten havde ind imellem en heldig plade. Så i 1992 , 1994 og i 1995 havde han vundet.\nAllerede for 1992 sker der i december 1995 en forhøjelse af indkomsten som følge af heldet. Denne forhøjelse bortfalder dog senere, da Skattevæsenet indrømmer, at nytteværdien er under bagatelgrænsen.\nI 1994 og 1995 går Skattevæsenet dog til den. Nu skal der statueres et eksempel. [Skattepakken blev i 1993 ændret til at markedsværdi princippet skulle gælde i stedet for nytteværdiprincippet].\nInvalidepensionisten får indkomsten forhøjet for 1994 med Kr. 4.225.- og for 1995 med Kr. 4.445.-.\nHjemmel for dette sker med henvisning til Statsskatteloven §4 litra f (beskatning af lotterispil) og til Ligningsloven § 16 (personalegoder).\nDet er ikke i overensstemmelse med skattepraksis at beskatte personalegoder efter lotteri paragraffen.\nBruges §16 om personalegoder tillægges værdien af godet, den direkte udgift, der ligger til grund for godet, altså arbejdsgiverens omkostning. Dette er heller ikke sket.\nNu kunne Skatteministeriet anføre, at invalidepensionisten ikke er omfattet af regel §16, da han ikke længere er ansat. Men denne regel er først indført i 1996.\nIgen ser vi, at Skatteministeriet bruger regler med tilbagevirkende kraft (når det gælder til egen fordel).\nUanset lovhjemmel kan det overraske, at Skattemnisteriet anvender så store ressourcer på en bagatelsag med et så tvivlsomt retsgrundlag.\nMine erfaringer lyder på et honorar til Kamemrmadvokaten på ikke under 150.000. Invalidepensionisten har i øvrigt haft en tilsvarende udgift.\nHvis nogen undrer sig over den lange ventetid ved vore retsinstancer kan de her se hvorfor.\nDer anvendes meget store ressourcer på at tryne en invalidepensionist, og stort set ingen på de mange tyverier og voldtægter.\nSkatterådet kunne i et bindende svar bekræfte, at piloters udlæg til uniformsgenstande og arbejdsredskaber kunne refunderes skattefrit. Udlæg til solbriller og briller med styrke var ikke omfattet.\nI sagen ønskede en arbejdsgiver at refundere udlæg foretaget af ansatte piloter. Udlæggene var til uniform, sko og solbriller/briller med styrke. Derudover modtog piloterne en flightbag på hjul.\nModtager en ansat som led i ansættelsen et formuegode af pengeværdi i en anden form end penge, er der tale om et personalegode. Personalegoder er som udgangspunkt skattepligtige. Er godet arbejdsrelateret, er der dog en årlig skattefri bagatelgrænse på 5.900 kr. (2017).\nEt personalegode kan f.eks. være, hvor en ansat får stillet tøj og sko til rådighed. Den ansatte vil være skattepligtig af beklædningens markedsværdi. Decideret arbejdstøj, som f.eks. en uniform, anses imidlertid som et arbejdsredskab, og ikke et personalegode, og er dermed skattefrit. I sagen var spørgsmålet derfor, om piloternes udlæg var til arbejdsredskaber og - hvis ikke - om udlæggene var til arbejdsrelaterede personalegoder.\nSkatterådet fandt, at en pilots uniform er særpræget og tydeligt fremstår som en uniform. Den vil dermed ikke kunne anvendes privat og er dermed at betragte som et arbejdsredskab.\nPiloternes sko havde ikke særpræg, men idet de indgik som en nødvendig del af en pålagt uniform, var de også omfattet af skattefriheden.\nDen udlevede flightbag kunne også betragtes som en skattefri uniformsgenstand, når den blev udleveret som en del af uniformen og anvendt til transport af arbejdsredskaber og arbejdsdokumenter.\nSolbriller og briller med styrker var derimod ikke en del af uniformen og dermed ikke arbejdsredskaber. Brillerne kunne heller ikke anses for omfattet af den skattefri bagatelgrænse for arbejdsrelaterede personalegoder. Brillerne var dermed skattepligtige.\n2019-Uddannelse og inspiration Dubai\nEt byggefirma havde inviteret dets 22 ansatte med ledsagere på en studietur til Dubai. Turen kostede knap en halv million kroner - cirka 11.500 kr. pr. deltager.\n2014 Dyr firmatur skattepligtig\nUmiddelbart lyder det som den perfekte weekendtur. Men nu har 10 medarbejdere i en midtjysk virksomhed fået en skatteregning på flere tusind kroner for arrangementet, der fandt sted i oktober 2014. Det skriver BDO i Depechen.


Hun vågner og er vågen i et par timer, sover i barnevognen\nLysvågen om natten – 3 mdr\nJeg har en datter på små 3 måneder.\nHun er et dejligt nemt barn og trives. Jeg ammer hende fuldtud.\nMit problem er at når hun vågner mellem kl 0300-0500 og skal have noget at spise ikke er til at få til at sove igen. Hun er lysvågen.\nHun kommer i seng mellem 19-1930 om aftenen. Jeg kan simpelthen ikke holde hende oppe længere. Så vågner hun mellem 2330-0130 og spiser. Hun sover videre til kl 0300-0500 og skal så spise igen. Og så er det at jeg ikke kan få hende til at sove. Så det ender med at vi står op og kommer i tøj. Hun er vågen max 45 min og så er hun træt igen. Hun bliver puttet i barnevogen og sover godt 3 timer.\nResten af dagen sover hun mellem 2 og 3 timer af gangen og er vågen alt fra ½-1½ time. Når hun så vågner igen ved ca 1600 tiden er hun heller ikke til at få til at sove igen. Hun er pylret og vil ikke have en lur i hendes seng. Og sjældent får jeg hende til at sove en lille lur i barnevognen igen. Så det ener med at hun får en powernab ved mig på max 45 min. I tidsrummet fra kl ca 16 til hun skal i seng spiser hun ofte.\nHvad kan jeg gøre for at hun sover længere om natten og kan jeg gøre noget, så hun kan få en lur mere om eftermiddagen.\nSover dårligt om natten – 5 mdr.


Supersprinter blev smidt ud af Tour de France, men kan nu atter juble - politiken.dk\nSupersprinter blev smidt ud af Tour de France, men kan nu atter juble\nDen 30-årige tysker Marcel Kittel vandt massespurten i det sidste af de fire endags lkøb på Mallorca.\nMarcel Kittel jubler over sejren i Trofeo Palma, der er hans første siden starten af marts sidste år. Foto: Katusha-Alpecin.\nCykling 3. feb. 2019 kl. 19.54\nEfter et miserabelt 2018, hvor han langt fra var i stand til at leve op til tidligere bedrifter, afværgede den tyske supersprinter Marcel Kittel (Katusha-Alpecin) en truende glemsel, da han i det sidste af de fire endags løb på Mallorca, det 159,6 km lange Trofeo Palma, susede over stregen som vinder af massespurten.\nPå strandpromenaden i den spanske ferieøs hovedby kunne den 30-årige tysker med det imponerende generalieblad, der blandt andet omfatter 14 etapegevinster i Tour de France, strække armene jublende i vejret, da han henviste belgieren Timothy Dupont (Wanty-Gobert) og franskmanden Hugo Hofstetter (Cofidis) til de to andre podiepladser, mens landsmanden André Greipel (Arkéa-Samsic) blev nr. 5.\n»Jeg er ovenud lykkelig, for det her var mere end en sejr. Det var også et lille comeback efter sidste sæson«, siger Marcel Kittel i en pressemeddelelse fra holdet.\n»Jeg har i den seneste tid følt mig rigtigt godt kørende, og det er herligt at få denne start på året. Det giver mig en anselig portion selvtillid til fortsættelsen«.\nUden for tidsgrænsen sammen med Cavendish\nSidste sæson viste Kittel kortvarigt lovende takter, da han vandt to etaper i Tirreno-Adriatico i begyndelsen af marts, men nedturen tog for alvor fart, da han blev smidt ud af sæsonens vel nok væsentligste opgave Tour de France på 11. etape til La Rosière.\nSammen med sin britiske rival Mark Cavendish (Dimension Data) og dennes australske holdkammerat Mark Renshaw nåede Kittel først op på bjergtoppen efter tidsfristens udløb, og efter den nedslående episode kom tyskeren aldrig ovenpå igen.\nJeg er ovenud lykkelig, for det her var mere end en sejr. Det var også et lille comeback efter sidste sæson\nMarcel Kittel, cykelrytter\nHan stillede i august op i WorldTour-løbet BinckBank Tour, men udgik på 6. etape, og i styrkeprøven på hjemmebane Deutschland Tour blev det kun til en enkelt etape 23. august, hvorefter han satte punktum for sæsonen.\nSucces for Sky-ryttere fra andet geled\nPå det stjernespækkede britiske cykelmandskab Team Sky kan det ofte være vanskeligt for de knap så fremtrædende medlemmer af kollektivet at komme til orde.\nDet er der imidlertid lavet grundigt om på i det australske etapeløb Herald Sun Tour, hvor tre af de ryttere, der mødte til opgaven uden endnu at have vundet i tjeneste hos manager Dave Brailsford, har fået stillet deres sejrshunger.\nLæs også: Nu banker sponsorer den ellers så magtfulde chef på plads i Keisse-affæren\nStrabadserne i Australien mundede endda ud i dobbelttriumf for Team Sky, da den 22-årige nordmand Kristoffer Halvorsen susede først over stregen i det 89 km lange kriterium i Melbourne, mens hans fire år ældre hollandske holdkammerat Dylan van Baarle kunne lade sig hylde som samlet vinder af løbet.\nDen tredje Team Sky-rytter der fik åbnet sin sejrskonto i Herald Sun Tour, var den 25-årige brite Owain Doull, som var første mand i mål, da han nåede til vejs ende på 3. etape sammen med holdkammeraten Luke Rowe.\nSkuffede ved VM på hjemmebane\nFor Kristoffer Halvorsen er der tale om en længe efterstræbt succes, idet der næredes store forventninger til ham, da han indledte sin professionelle karriere hos Brailsford i 2018.\nDen unge nordmand havde inden brilleret som U23-rytter med VM-titlen i Doha 2016 som højdepunktet, da han henviste tyskeren Pascal Ackermann og italieneren Jakub Mareczko, der indtil videre i helt anderledes grad er slået igennem som professionelle, til de to andre medaljepladser.\nHalvorsen valgte at fortsætte yderligere en sæson på det stærke norske 3. divisionshold Team Joker og overbeviste da også i 2017 med sejr i det belgiske Handzame Classsic samt med tre etapegevinster i Olympia’s Tour og en enkelt i Tour de l’Avenir.\nAlt var således lagt op til, at Halvorsen skulle runde amatørtiden af med endnu en stor VM-bedrift blandt U23-rytterne, men på hjemmebane i Bergen blev det kun til en skuffende 85. plads 6.22 minutter efter den franske vinder Benoit Cosnefroy.\nDet første år i Sky-dresset bød ikke på mange glæder, men nu synes Halvorsen at have vænnet sig til forholdene. Allerede på 1. etape i Herald Sun Tour var han med helt fremme og måtte kun se sig slået af briten Daniel McClay (EF Education First).\nVandt Tour of Britain i 2014\nDylan van Baarle har ligeledes været gennem en krævende oplæringsperiode i Sky-maskinen, og det giver sig altså nu udslag i den samlede gevinst 24 sekunder foran makkeren fra det afgørende udbrud på lørdagens kongeetape australieren Nick Schultze (Mitchelton-Scott).\nHollænderen, der har fået sin cykelopdragelse på hjemlandets Rabobank Development Team, fik i 2014 kontrakt med amerikanske Garmin-Sharp, hvor han var holdkammerat med blandt andre Lasse Norman. Van Baarle sluttede det år af med at vinde Tour of Britain sammenlagt, men der skulle gå en rum tid, før den næste gevinst fulgte.\nLæs også: Stjernernes trofaste hjælper får frit spil og kæmper sig til en herlig jubelstund\nDen kom sidste år, da Dylan van Baarle i kampen om den nationale titel i enkeltstart slog Niki Terpstra med et halv minut, og i dag atter var på spil internationalt.\nIndtil videre er Halvorsen, van Baarle og Doull de eneste Sky-ryttere, der har vundet i denne sæson.\nI Frankrig indledtes sæsonen, som traditionen byder, med Grand Prix La Marseillaise, og her fortsatte det franske 2. divisionshold Direct Energie de fine takter, som indledtes, da den italienske nyerhvervelse Niccoló Bonifazio vendte hjem fra La Tropicale Amissa Bongo med tre etapesejre og den samlede gevinst.\nI dag var det en anden af de nye i truppen, den 24-årige franskmand Anthony Turgis, der slog til, da han kom til mål sammen med landsmanden Romain Combaud (Delko Marseille).\nDe to var 23 sekunder foran forfølgerne, og Turgis, der de seneste fire sæsoner har repræsenteret Cofids, var hurtigst i spurten.\nAggressive rivaler vælter uventet to Tour de France-stjerner af pinden\nStjernernes trofaste hjælper får frit spil og kæmper sig til en herlig jubelstund\nDrømmedebut begynder succesrigt og slutter brutalt for ung dansker\nTilbuddet gælder kun for Politikens abonnenter søndag 16. maj\nDebutant brillerer, og Giroens førstemand oplever sin sandsynligvis sidste dag i lyserødt\nSøvndyssende Giro-etape eksploderer i voldsomt finaleuheld, som sender podiekandidat på hospitalet\nDristig outsider efter usandsynlig triumf: »Jeg kan simpelthen ikke tro, at det her er virkeligt«\nLykkelig Giro-debutant består eksamen med bravur i første forsøg i hektisk massespurt\nSynderen fra alvorligt uheld gør sig klar til første spurt efter ni måneders karantæne


Trompetblomst Campsis radicans\nVarenavn: Trompetblomst Campsis radicans\nKraftig, hurtigt voksende klatreplante, der kan hæfte sig selv fast på en mur eller et plankeværk (som vedbend). Den er markant med sine store trompetformede blomster i en fantastisk rød-orange. Blomsterne sidder i klaser med op til 12 blomster i hver. Blomstringen er lang, kan strække sig over flere måneder.\nPlanten er kraftigt voksende og bliver nemt 2-3 meter høj, blot den har noget at klatre op ad. Den bør ikke gødes med kvælstofholdig gødning – det vil få den til at vokse meget kraftigt, men til gengæld hæmme blomsterdannelse. Derimod har den godt af et tilskud af fosfatholdig gødning, når den begynder at gro om foråret - fosfor fremmer blomstringen. Man skal dog ikke gøde planten før den er 2-3 år gammel.\nPå de grønne dele af planten og på blomsterne sidder honningkirtler, hvis søde saft tiltrækker myrer, som så til gengæld beskytter trompetblomsten mod angreb fra planteædende insekter. Den er løvfældende og vinterhårdfør i Danmark. Trives bedst på en lun vokseplads, hvor der er læ, i en let muld.\nTrompetblomst kan sås udendørs hele året – er særlig velegnet til koldsåning i vinterhalvåret. Ved såning i løbet af efterår/vinter, vil frøene spire det efterfølgende forår. Læs mere om frøformering af stauder under 'Om at så'.


Gamle film skal vække minder hos demente - Frederikssund Kommune\nSelv om demente har svært ved at huske, så er det almindeligt kendt at minder fra fortiden kan vække lysten til samtale og aktiviteter. Frederikssund Kommune har blandt en række tilbud til demente haft dans på programmet, hvor gamle melodier vækker lysten til at bevæge sig. Og nu skal Omsorgscenter Pedershave være det første omsorgscenter i et pilotprojekt, hvor gamle filmklip skal bruges til at få samtalen i gang og øge livslysten.\nProjektet Erindringsbio er et samarbejde mellem Det Danske Filminstitut, omsorgscenteret Pedershave og Via University College, og har til formål at øge livskvaliteten for demente. Foreløbig er der planlagt ni filmforevisninger på Pedershave fra den 2. november frem til midten af december. Erindringsbio består af filmpakker med dialogmateriale og historiske film, som er nøje udvalgt fra Filminstituttets streamingsite ‘Danmark på film’. Pakkerne er udviklet af Filminstituttet og cand. scient Anders Møller Jensen fra VIA University College, der er ekspert i demens.\nOg på Pedershave glæder aktivitetsmedarbejder Britt Blytmann sig til at tage filmpakkerne i brug:\n- Vi har allerede oplevet, at film kan fungere som samtalestarter, der gør os klogere og bringer os nærmere på de mennesker, vi arbejder med. Jeg glæder mig til at bruge filmpakkerne, fordi jeg tror, de kan blive et rigtig godt redskab i arbejdet med at øge den indsats,” siger Britt Blytmann.\nAlle kan kigge med\nDet er allerede nu muligt for mennesker med demens og deres pårørende at se historiske film sammen. På Det Danske Filminstituts streamingsite ”Danmark på film” ligger der omkring 4500 dokumentarfilm og -klip fra hele landet. Filmene er fra 1897-2011, og det er gratis at kigge med.\nSe Danmark på Film.\nAktivitetsmedarbejder Eva Britt Larsen Blytmann (i midten) viser historiske film på en tablet til Jytte og Rita på omsorgscenteret Pedershave. Eva ser frem til at tage 'Erindringsbio' i brug til november.\nFoto: Sara Prahl Larsen.\nPrintet fra: http://www.frederikssund.dk/service/Nyheder/2020/oktober/gamle-film-skal-vaekke-minder-hos-demente